# Анатолий Соловьов

### от Уикипедия, свободната енциклопедия

Анатолий Яковлевич Соловьов съветски и руски космонавт
Роден: | 16 януари 1948 Рига, днес Латвия

Анатолий Яковлевич Соловьов (на руски: Анатолий Яковлевич Соловьёв) е 205-ти космонавт в света и 65-ти космонавт на СССР. Женен за Наталия Василевна Сововьова (Катишевцева). Има двама сина - Генадий (1975) и Иля (1980).

Анатолий Соловьов се ражда на 16 януари 1948 г. в г.Рига (Латвийска Съветска Социалистическа Република) в семейство на работници.

## [редактиране] Образование

Деветгодишно образование получава в средното училище №15 в град Рига през 1964 г., а диплом за средно образование получава след завършването на 11 клас във вечерното училище през 1966 г.

През август 1967 г. става студент във физико-математическия факултет на Латвийския държавен университет, но преди да завърши първи курс зарязва университета и започва да се готви за постъпване в авиационно училище.

През следващата година става курсант в Черниговското висше военно авиационно училище, което завършва през октомври 1972г.

## [редактиране] Летец

През ноември 1972 година е назначен като старши пилот в разузнавателния авиополк в Далечния изток. На 27 септември 1974 година повишава своята квалификация до "Военен летец 2 клас", а от ноември става командир на звено. На 29 септември 1975 година защитава и квалификацията "Военен летец 1 клас"

## [редактиране] Космонавт

В началото на 1976 г., постъпва в отряда на космонавтите (6-ти набор). Групата е набрана с цел подготовка по програмата „Буран“. Подготовката за космонавт завършва през 1978 г.

През януари 1982 г. е прехвърлен в групата „Интеркосмос“. От 1983 до 1988 г. преминава подготовка като командир на дублиращи екипажи по програмата „Салют 7“.

### [редактиране] Първи полет

Анатолий Соловьов е командир на кораба „Союз ТМ-5“ от 7 до 17 юни 1988 година. В екипажа са включени Виктор Савиних и Александър Александров (България). Продължителността на полета е 9 денонощия, 20 часа, 9 минути и 19 секунди. Позивна „Родник-1“.

### [редактиране] Втори полет

Втория си полет Анатолий Соловьов извършва от 11 февруари до 9 август 1990 г. с кораба „Союз ТМ-9“ и работи на станцията „Мир“. Втори космонавт е А. Баландин. Продължителността на полета е 179 денонощия, 1 час, 17 минути и 57 секунди.

От 11 януари 1991 година е назначен на длъжност инструктор-космонавт-изпитател и командир на 2-ра група.

### [редактиране] Трети полет

На 27 юли 1992 г. стартира корабът „Союз ТМ-15“ с екипаж: Анатолий Соловьов, С. Авдеев и М. Тонини (Франция). Екипажът работи на станцията „Мир“ заедно с А.Викторенко, А.Калери, Г.Манаков и А.Полещук.

За времето на мисията извършва 4 излизания в открития космос с обща продължителност 18 часа и 21 минути. Продължителност на полета: 188 денонощия, 21 часа, 41 минути и 15 секунди.

### [редактиране] Четвърти полет

Четвъртия си полет Соловьов започва със совалката „Атлантис“ на 27 юни 1995 г. В екипажа са включени още Николай Бударин, Х. Гибсън, Ч. Прекърт, Е. Бейкър, Г. Харбо и Б. Данбар. След два дни совалката се скачва с „Мир“, след което Соловьов и Бударин заменят основния екипаж на станцията Владимир Дежуров и Генадий Стрекалов. Връща се на земята с кораба „Союз ТМ-21“. Продължителността на полета е 75 денонощия, 12 часа, 20 минути и 21 секунди.

### [редактиране] Пети полет

Стартира на 49 години.

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%82%D0%BE%D0%BB%D0%B8%D0%B9_%D0%A1%D0%BE%D0%BB%D0%BE%D0%B2%D1%8C%D0%BE%D0%B2_b26c.html“.

Категория: Космонавти на СССР

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- Русский